Hispana

Hispana Espainiako ondare digitala sartzeko eta ikusteko ataria da eta Europeanaren eduki-agregatzaile nazionala. OAI (Open Archives Initiative - Sarbide irekiko ekimena) biltzailea edo aranskailea da. Liburutegien Koordinaziorako Zuzendariordetza Nagusiak koordinatutako proiektu kooperatiboa da, eta Europar Batasunak artxibo irekiei, digitalizazioari, kultura-ondarerako sarbideari eta abarri buruz emandako gomendioei jarraitzen die. 

Bi helburu nagusi ditu. Batetik, Espainiako kultur eta zientzia ondarerako sarbidea eskaintzea. Horretarako, objektu digitalen metadatuak bildu eta eskuragarri jartzen ditu, objektu horiek erakunde jabedunen orrietara doazen esteken bidez ikusteko aukera emanez. Bestalde, nahi duten erakunde horien edukia Europeanari, Europako liburutegi digitalari gehitzea, bildumen ikusgarritasuna eta berrerabilpena areagotuz. Hau da, ez ditu objektu digitalak (argazkiak, dokumentuak, eta beste) biltzen, baizik eta haien matadatuak, kontsultatu nahi dugun dokumentua hori jaso duen instituzioaren kanalean ikusi-irakurri ahal izateko.

Espainiako artxibo, liburutegi eta museoen bilduma digitalen inforamazioa biltzen du. Horien artean, Espainiako unibertsitateen gordailu instituzionalak eta autonomia erkidegoetako liburutegi digitalak daude, Espainiako bibliografia-ondarearen hazten ari diren material multzoetara (eskuizkribuak, liburu inprimatuak, argazkiak, mapak...) sarbidea eskaintzen dutenak.

 Historia 
2006. urtean, kultura-materiala digitalizatzeari eta online erabilerraztasunari eta kontserbazio digitalari buruzko Europako Batzordearen gomendioari jarraituz, kultura-ondarea digitalizatzeko prozedurak eta teknikak estandarizatzeko eta online eskuragarri jartzeko estrategia bati ekin zitzaion Europa mailan.

Ildo horretan, urte horretan bertan, Baliabide Digitalen Direktorioa eta Biltzailea zabaldu zen Espainian, 55 digitalizazio proiektu eta 116.014 objektu digital biltzen zituena. Hiru urte beranduago, 2009an, ofizialki Hispana izenarekin kaleratu zen eta jada milioi bat erregistro baino gehiago zituen.

 Erreferentziak 

 Kanpo estekak 

Kategoria:Liburutegi nazionalak
Kategoria:Liburutegi digitalak